Eksootika ei huvita kõiki inimesi. Ta on paljudele sedasama, mis karskele inimesele põletatud  viin, paneb südame kõrbema ja ajab iiveldama. Kuid joovastab siiski. Ma olen neis näinud ikka laime ilmega, kokkulitsutud silmaringiga inimesi, kellele on võõras igasugune romantika ja kes hellitavad vaid oma vesistunud mõtte­ilma, ja kui nad joovastuvad, siis on see küll mingi juhm joobu­mine, mis ei tee õndsaks, vaid tekitab puritaanlikke peavalusid.